**RANGOS SUTARTIES SPECIALIOJI DALIS**

|  |  |
| --- | --- |
| Vilnius | 2025 m. \_\_\_\_\_\_\_\_\_\_\_\_\_ \_\_\_ d. |

Sutarties šalys:

**užsakovas**

|  |  |
| --- | --- |
| **Pavadinimas** | AB Vilniaus šilumos tinklai |
| **Buveinės adresas** | Elektrinės g. 2, 03150 Vilnius |
| **Adresas korespondencijai** | Spaudos g. 6-1, 05132 Vilnius |
| **Juridinio asmens kodas** | 124135580 |
| **PVM mokėtojo kodas** | LT241355811 |
| **Banko sąskaita** | LT537044060001219501 |
| **Atstovas ir atstovavimo pagrindas** | Projektų valdymo komandos vadovė, veikianti pagal 2024-10-31 AB Vilniaus šilumos tinklų generalinio direktoriaus įsakymą Nr. V1-81 |
| **Telefonas** | 19118 |
| **El. pašto adresas** | [info@chc.lt](mailto:info@chc.lt) |

**RANGOVAS**

|  |  |
| --- | --- |
| **Pavadinimas** | UAB „Šilda“ |
| **Buveinės adresas** | Kalvarijų g. 204A, Vilnius |
| **Juridinio asmens kodas** | 121724367 |
| **PVM mokėtojo kodas** | LT217243610 |
| **Banko sąskaita** | Swedbank, AB, A/S LT42 7300 0100 0241 9159, banko kodas 73000 |
| **Atstovas ir atstovavimo pagrindas** | direktorius |
| **Telefonas** |  |
| **El. pašto adresas** | uabsilda@gmail.com |

Pagal Pirkimą:

|  |  |
| --- | --- |
| **Pirkimo pavadinimas** | **Šilumos tiekimo tinklų nuo Vileišio g. 5 iki ŠK 01215 (Vileišio g., Būgos g., Olandų žiedas), Vilnius darbo projekto parengimo ir rekonstrukcijos rangos darbai** |
| **Pirkimo Nr.** | **2665505** |

1. **SUTARTIES DALYKAS (Sutarties BD 4 skyrius)**
   1. Rangovas įsipareigoja savo rizika ir savo medžiagomis (nebent šioje Sutartyje būtų nurodyta, kad atitinkamas medžiagas tiekia Užsakovas)atlikti Darbus Objekte ir perduoti šių Darbų rezultatą Užsakovui, o Užsakovas įsipareigoja priimti tinkamai atliktus Darbus ir sumokėti už juos Sutartyje nurodytomis sąlygomis ir tvarka*.*
   2. Ši Sutartis sudaryta pasibaigus aukščiau nurodytam Pirkimui, kuriame Rangovo Pasiūlymas buvo pripažintas laimėtoju.
   3. Darbai atliekami Objekte: Šilumos tiekimo tinklai nuo Vileišio g. 5 iki ŠK 01215 (Vileišio g., Būgos g., Olandų žiedas), Vilniuje.
2. **DARBŲ APIMTIS IR KAINA (Sutarties BD 5 skyrius)**
   1. Pagal šią Sutartį atliekamų Darbų apimtys yra nurodytos Techninėje specifikacijoje (įskaitant į Techninę specifikaciją įtrauktą parengtą Projekto dalį, t. y. Techninį projektą (jei taikoma) arba kitą Darbų projektinę dokumentaciją) ir bus detalizuotos Užsakovo patvirtintame Darbo projekte (jei jį numatoma rengti pagal Sutarties nuostatas).
   2. Užsakovas yra pasirinkęs fiksuotos kainos kainodaros būdą.
   3. Fiksuota Darbų kaina – *520.000,00 EUR (penki šimtai dvidešimt tūkstančių eurų 00 ct*), plius taikytinas PVM, kuris sudaro *109.200,00 EUR (vienas šimtas devyni tūkstančiai du šimtai eurų 00 ct*), viso (su PVM) *629.200,00 EUR (šeši šimtai dvidešimt devyni tūkstančiai du šimtai eurų 00 ct)*.
   4. Pradinė Sutarties vertė/Darbų įkainiai (Eur be PVM) Sutarties galiojimo laikotarpiu gali būti perskaičiuojami atsižvelgiant į darbo apmokėjimo, įrenginių, statybos produktų ir kitų darbų sudedamųjų̨ dalių sąnaudų pokyčius (bendras kainų lygio kitimas) pagal bendrą kainų lygio kitimą tokia tvarka:
      1. Indeksas – Valstybės duomenų agentūros Oficialiosios statistikos portalo1 ( [**https://osp.stat.gov.lt/**](https://osp.stat.gov.lt/)) skelbiamas mėnesinis statybos sąnaudų̨ elementų kainų̨ indeksas („Inžineriniai statiniai“);
      2. Indeksavimo laikotarpis – tai laikotarpis, per kurį Indeksas pakinta tiek, kad turi būti perskaičiuojama Pradinės Sutarties vertė / įkainis. Indeksavimo laikotarpio pradžia laikomas tas mėnuo, kurį buvo sudaryta Sutartis, arba Sutarties pakeitimo, atliekant Sutarties kainos indeksavimą, mėnuo. Indeksavimo laikotarpis negali būti trumpesnis kaip 6 (šeši) kalendoriniai mėnesiai (pirmą kartą perskaičiavimas galimas ne ankščiau kaip praėjus 6 (šešiems) mėnesiams po Sutarties įsigaliojimo, kiti perskaičiavimai gali būti atliekami ne dažniau kaip kas 6 mėn. nuo paskutinio perskaičiavimo pagal šį punktą dienos);
      3. Pradinės Sutarties vertė / Darbų įkainis gali būti perskaičiuojama (-i), kai Indekso pokytis yra ne mažesnis kaip 5 proc. nuo Sutarties pasirašymo, arba nuo paskutinio kainos indeksavimo;
      4. Pradinės Sutarties vertė /Darbų įkainis perskaičiuojama(-i) bet kuriai iš Šalių pateikus kitai Šaliai pasiūlymą raštu perskaičiuoti Pradinę Sutarties vertę / įkainį. Pasiūlyme turi būti nurodytas Pradinės Sutarties vertės / įkainio perskaičiavimui naudojamas Indeksavimo laikotarpis bei Indeksavimo laikotarpio pabaigos Indeksas. Jeigu Šalies pasiūlyme nėra nurodytas Indeksavimo laikotarpio pabaigos indeksas, tai laikoma, kad Indeksavimo laikotarpio pabaiga yra tas mėnuo, kurį Šalis pateikė pasiūlymą.
      5. Pradinės Sutarties vertė / įkainis perskaičiuojama pagal žemiau nurodytą formulę:

Perskaičiuota Pradinės Sutarties vertė / įkainis = PD+((SK – PD)\*(IPb / IPr)), kur:

PD – iki prašymo pateikimo Užsakovo priimtų Darbų vertė, neįskaitant Pakeitimo pagrindu  
priimtus papildomus darbus (jeigu tokių būtų), be PVM;

SK – perskaičiavimo metu galiojanti Pradinės Sutarties vertė / įkainis atėmus Pakeitimo pagrindu  
atsisakytus darbus (jeigu tokių būtų) be PVM;

IPr – Indeksavimo laikotarpio pradžios Indeksas;

IPb – Indeksavimo laikotarpio pabaigos Indeksas (nurodytas Šalies prašyme).

* + 1. Perskaičiuota Pradinės Sutarties vertė / Darbų įkainiai įsigalioja nuo abiejų Šalių susitarimo dėl Sutarties pakeitimo pasirašymo dienos, jei pačiame susitarime nenumatyta kitaip.
  1. Perskaičiavimas įforminamas Šalių pasirašomu susitarimu, kuriame užfiksuojami perskaičiuoti Darbų įkainiai ir šio perskaičiavimo įsigaliojimo sąlygos.

1. **DARBŲ KOKYBĖ IR GARANTINIAI ĮSIPAREIGOJIMAI (Sutarties BD 6 skyrius)**
   1. Rangovui Sutartyje nustatytu terminu nepašalinus atitinkamų Darbų defektų (trūkumų), Rangovas, Užsakovui pareikalavus, moka Užsakovui 250 EUR (dviejų šimtų penkiasdešimt eurų, 00 ct) baudą už kiekvieną pavėluotą dieną.
2. **PROJEKTAVIMAS (Sutarties BD 8 skyrius)**
   1. Į Rangovo pagal šią Sutartį atliekamų Darbų apimtį patenka Darbo projekto parengimas ir suderinimas, kaip tai aptarta Sutarties BD: TAIP.
3. **RANGOVO TEISĖ PASITELKTI TREČIUOSIUS ASMENIS (SUBRANGA), JUNGTINĖ VEIKLA (Sutarties BD 9 skyrius)**
   1. Sutartis vykdoma Pasiūlyme nurodytos jungtinės veiklos sutarties pagrindu NE.
   2. Šios Sutarties vykdymui Rangovas pasitelkia savo Pasiūlyme/Paraiškoje nurodytus trečiuosius asmenis (subranga) – pasitelkia *(priedas Nr. 4).*
4. **DARBŲ ATLIKIMO TERMINAI IR PRIĖMIMO TVARKA (Sutarties BD 10 skyrius)**
   1. Rangovas Darbus pradeda vykdyti iš karto po Sutarties įsigaliojimo.
   2. Galutinio perdavimo akto pasirašymo data ne vėliau kaip iki 2026-11-30 d.
   3. Atlikti Darbai Užsakovo priimami periodiškai kas mėnesį pagal Techninės specifikacijos priedą Nr. 4 „Sąmata“.
5. **MOKĖJIMAI, PINIGINĖS PRIEVOLĖS IR SULAIKYMAI (Sutarties BD 12 skyrius)** 
   1. Užsakovas Rangovo išrašytą ir pateiktą Sąskaitą apmoka per Sutarties BD numatytą 30 kalendorinių dienų terminą po Sąskaitos gavimo.
   2. Taikomas Užsakovo Rangovui už atliktus Darbus dalies mokėtinų sumų sulaikymas: TAIP. Sulaikoma dalis: 5 % nuo pagal atitinkamą Darbų dalies perdavimo aktą ar Darbų etapo perdavimo aktą mokėtinos sumos (be PVM).
6. **SUTARTIES ĮVYKDYMO UŽTIKRINIMAS. DRAUDIMAS (Sutarties BD 16 skyrius)** 
   1. Rangovas turi pateikti Užsakovui tokį Sutarties įvykdymo užtikrinimą:
      1. forma – besąlyginė, neatšaukiama, pirmo pareikalavimo banko garantija / draudimo bendrovės išduotas laidavimo draudimas;
      2. užtikrinimo suma – 15.750,00 (penkiolika tūkstančių septyni šimtai penkiasdešimt) EUR;
      3. Sutarties įvykdymo užtikrinimo pateikimo terminas – per 10 darbo dienų po Sutarties pasirašymo.
   2. Rangovas turi pateikti Užsakovui tokį Rangovo garantinių įsipareigojimų įvykdymo užtikrinimą:
      1. forma – besąlyginė, neatšaukiama, pirmo pareikalavimo banko garantija / draudimo bendrovės išduotas laidavimo draudimas;
      2. užtikrinimo suma – 5 % nuo faktinės galutinės visų Darbų kainos.
   3. Darbo projekto rengėjo (kaip projektuotojo) civilinės atsakomybės draudimo suma: ne mažiau 43400,00 EUR (keturiasdešimt trys tūkstančiai keturi šimtai eurų, 00 ct) vienam draudžiamajam įvykiui.
   4. Rangovo civilinės atsakomybės draudimo suma: ne mažiau 43400,00 EUR (keturiasdešimt trys tūkstančiai keturi šimtai eurų, 00 ct) vienam draudžiamajam įvykiui.
   5. Visų rizikų draudimas 5 000 000,00 EUR (penkių milijonų) sumai, nurodant naudos gavėją - Jungtinės Didžiosios Britanijos ir Šiaurės Airijos Karalystės ambasada (toliau – Ambasada), vadovaujantis Sutarties priedo Nr. 2 „Techninė specifikacija“ priedo Nr. 2 „Susitarimas“ 4.1. p. nuostatomis. Draudimo laikotarpis - rangos darbų atlikimo terminas Ambasadoje, adresu: Antakalnio g. 2, Vilnius.
7. **SUTARTIES ĮSIGALIOJIMAS IR GALIOJIMAS (Sutarties BD 2.1 punktas)**
   1. Ši Sutartis įsigalioja taip, kaip numatyta Sutarties BD 2.1 punkte.
   2. Sutartis galioja taip, kaip numatyta Sutarties BD 2.1 punkte.
   3. Sutartis gali būti pratęsta: pratęsimas nėra galimas.
   4. Sutarties pasibaigimas ar nutraukimas neturi įtakos ginčų nagrinėjimo tvarką nustatančių ir kitų Sutarties sąlygų galiojimui, jeigu šios sąlygos pagal savo esmę išlieka galioti ir po Sutarties pasibaigimo, t. y. kokybės garantijos, atsakomybės ir pan.
8. **SPECIALIOSIOS SĄLYGOS**
   1. Darbai pagal šią Sutartį gali būti atliekami tik ne šildymo sezono metu: NE, išskyrus Vamzdynų montavimo (rekonstravimo) darbus, kaip numatyta Techninės specifikacijos 2.26 ir 2.27 punktuose*.*
   2. Sutarčiai taikomos aplinkos apsaugos vadybos sistemų reikalavimai: TAIP, Sutarties vykdymo laikotarpiu turi būti taikomos aplinkosauginės priemonės, nustatytos *DPS dokumentų 4 priedo 3* punkto lentelės Eil. Nr. 1.
   3. Sutarčiai taikomi socialiniai kriterijai: NE.
9. ***PAKEIČIAMOS / NETAIKOMOS SUTARTIES BENDROSIOS DALIES SĄLYGOS***
   1. Netaikomi šie Sutarties bendrųjų sąlygų punktai: 7.1.7.
   2. Sutarties bendrųjų sąlygų punktai keičiami ir išdėstomi taip:
      1. Sutarties bendrųjų sąlygų 5.7 punktas išdėstomas taip: *„5.7. Tais atvejais, kai yra taikomas fiksuotos kainos kainodaros būdas, Rangovas patvirtina, kad jis, rengdamas Sąmatą išanalizavo ir įvertino Techninę specifikaciją (įskaitant jos sudėtine dalimi esantį Projektą, tame tarpe jo sąnaudų kiekių žiniaraščius), kur reikia atliko reikalingas kiekių korekcijas, todėl, jei faktiniai darbų kiekiai ir/ar medžiagų kiekiai bus didesni, nei nurodyta Sąmatoje ar Techninės specifikacijos dalimi esančiame Projekte, tai Rangovas prisiima visą riziką ir atsakomybę už tokius papildomus kiekius ir tuo pagrindu neturės teisės reikalauti padidinti Darbų kainą. Tuo atveju, jeigu būtina atlikti papildomus darbus ir / arba pirkti papildomas medžiagas, kurių Rangovas, sudarydamas Sutartį, neturėjo ir negalėjo numatyti, vadovaujantis Lietuvos Respublikos civilinio kodekso 6.685 str. 2 d., Rangovas turi teisę reikalauti perskaičiuoti Sutarties kainą tik tuo atveju, kai Sutarties kaina dėl nuo Rangovo nepriklausančių priežasčių padidėjo daugiau kaip 15 (penkiolika) procentų. Papildomi darbai ir / arba medžiagos, tai betarpiškai su Sutarties vykdymu susiję darbai ir / arba medžiagos, be kurių Sutarties tinkamas įvykdymas tampa neįmanomas (ši nuostata taikoma Fiksuotos kainos sutartims).“*
   3. Sutarties bendrųjų sąlygų 7.2.12 punktas išdėstomas taip: „*7.2.12. tinkamai ir laiku pildyti statybos darbų žurnalą, kitą statybos dokumentaciją, perduoti Užsakovui statybai panaudotų gaminių bei medžiagų sertifikatus, atitikties deklaracijas, techninius pasus ir kitą susijusią ir/ar teisės aktuose numatytą dokumentaciją. Už kiekvieną Rangovo laiku nepildomo statybos žurnalo dieną Užsakovas turi teisę skirti Rangovui už kiekvieną pažeidimo dieną 100 EUR (vieno šimto eurų) dydžio baudą*“.
   4. Sutarties bendrųjų sąlygų 7.19 punktas išdėstomas taip: *“7.19. Rangovas, vadovaudamasis taikytinų teisės aktų reikalavimais, privalo parengti, suderinti su Užsakovu ir Techniniu prižiūrėtoju (tokie suderinimai nepanaikina ir neapriboja Rangovo atsakomybės už parengtą dokumentą ir jo įgyvendinimą) ir patvirtinti statybos darbų technologijos projektą. Rangovui atlikus statybos darbus be su Užsakovu ir Techniniu prižiūrėtoju suderinto ir patvirtinto statybos technologijos projekto , Užsakovas turi teisę stabdyti Rangovo darbus kol nustatyti pažeidimai bus pašalinti ir skirti Rangovui 500 EUR (penkių šimtų eurų) dydžio baudą už kiekvieną tokį pažeidimą“.*
      1. Sutarties bendrųjų sąlygų 7.21 punktas išdėstomas taip: „*7.21. Baigus Darbus, Rangovas STR 1.05.01:2017 „Statybą leidžiantys dokumentai. Statybos užbaigimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“ bei kitų teisės aktų nustatyta tvarka, kiek tai susiję su Darbais, parengia ir/ar gauna visus su Darbais susijusius dokumentus, taip pat atlieka su Darbais susijusius veiksmus, reikalingus pasirengiant Objekto statybos užbaigimo procedūrų įforminimui bei organizuoja statybos užbaigimo procedūrą, kad būtų gautas Objekto statybos užbaigimo dokumentas. Pačiomis statybos užbaigimo procedūromis rūpinasi Rangovas.“*.
   5. Sutarties bendrųjų sąlygų 8.9 punktas išdėstomas taip: „*8.9 Įsipareigojimus dėl Darbo projekto parengimo vadovaujantis STR 1.04.04:2017 "Statinio projektavimas, projekto ekspertizė" ir suderinimo su Užsakovu Rangovas vykdo tokiais terminais, kad Rangovas galėtų tinkamai ir laiku įvykdyti savo įsipareigojimus pagal šią Sutartį, atsižvelgdamas į Užsakovui ir Techniniam prižiūrėtojui skirtą laiką Darbo projekto įvertinimui ir patvirtinimui, taip pat į Darbo projekto (jo dalių) ekspertizei skirtą laiką (toks ekspertizei skirtas laikas negali būti trumpesnis kaip 10 darbo dienų) bei į Rangovui reikalingą laiką Darbo projekto koregavimui pagal Užsakovo ir/ar Techninio prižiūrėtojo ir/ar ekspertizės rangovo pateiktas pastabas. Rangovas privalo nedelsiant pakoreguoti Darbo projektą pagal Užsakovo ir (ar) Techninio Prižiūrėtojo ir (ar) ekspertizės rangovo pastabas ir pateikti jį iš naujo tvirtinti Užsakovui ir Techniniam prižiūrėtojui ir ekspertizės rangovui šiame skyriuje numatyta tvarka, o statybos darbai pagal Darbo projektą gali būti atliekami tik tada, kai atitinkamoms Darbo projekto dalims yra išduotos teigiamos ekspertizės išvados ir ant visų Darbo projekto dokumentų (brėžinių ir kt.) yra Užsakovo  žyma „Pritariu statyti“ ir/ar esant techninio ir darbo projektų skirtingiems projekto vadovams techninio projekto autoriaus žyma "Pritariu statyti" ant darbo projekto brėžinių. Rangovui atlikus statybos darbus be Darbo projekto ir/ ar be atitinkamoms Darbo projekto dalims išduotos teigiamos ekspertizės išvados ir/ ar be ant visų Darbo projekto dokumentų (brėžinių ir kt.) Užsakovo žymos „Pritariu statyti“ ir/ar be esant techninio ir darbo projektų skirtingiems projekto vadovams techninio projekto autoriaus žymos "Pritariu statyti" ant darbo projekto brėžinių, Užsakovas turi teisę stabdyti Rangovo darbus kol nustatyti pažeidimai bus pašalinti ir skirti Rangovui 500 EUR (penkių šimtų eurų) dydžio baudą už kiekvieną tokį pažeidimą“.*
      1. Sutarties bendrųjų sąlygų 10.1 punktas išdėstomas taip: „*Rangovas Darbus pradeda vykdyti Sutarties SD nurodytu metu. Detalus Darbų vykdymo grafikas Rangovo turi būti parengtas ir pateiktas Užsakovui suderinimui ne vėliau kaip per 10 (dešimt) darbo dienų nuo Sutarties įsigaliojimo dienos. Užsakovas privalo suderinti Rangovo pateiktą Darbų vykdymo grafiką ar pateikti pastabas ne vėliau kaip per 5 (penkias) darbo dienas nuo Darbų vykdymo grafiko gavimo suderinimui dienos. Jei Užsakovas pateikia pastabas Rangovo pateiktam Darbų vykdymo grafikui, Rangovas privalo į jas atsižvelgti ir pateikti patikslintą Darbų vykdymo grafiką Užsakovui galutiniam suderinimui ne vėliau kaip per 5 (penkias) darbo dienas nuo pastabų gavimo dienos. Toks Užsakovo raštu (tame tarpe el. paštu) patvirtintas Darbų vykdymo grafikas tampa neatskiriama Sutarties dalimi ir Šalys juo vadovaujasi. Už Darbų vykdymo grafiko nesuderinimą per maksimalų 20 (dvidešimties) darbo dienų (įskaitant Užsakovo pastabų pateikimą) terminą, Rangovui skaičiuojama 100,00 ( šimto eurų) Eur bauda už kiekvieną pavėluotą kalendorinę dieną, išskyrus atvejus, kai toks vėlavimas įvyksta dėl Užsakovo kaltės, kai Užsakovas per šiame punkte nustatytą terminą nesuderina Darbo vykdymo grafiko ar nepateikia jam pastabų.“*
      2. Sutarties bendrųjų sąlygų 15.2 punktas išdėstomas taip: *„15.2. Sutartį pažeidusi Šalis privalo atlyginti visus kitos Šalies dėl to patirtus tiesioginius nuostolius*“.
      3. Sutarties bendrųjų sąlygų 15.3 punktas išdėstomas taip: „15.3. Jeigu Rangovas vėluoja užbaigti bet kurį Techninėje specifikacijoje ir Darbų vykdymo grafike nurodytą Darbų etapą, Rangovas moka Užsakovui delspinigius, lygius 0,03 procento nuo Sąmatoje nurodytos to Darbų etapo kainos už kiekvieną pavėluotą kalendorinę dieną, o vėluojant ilgiau kaip 20 kalendorinių dienų, Rangovas moka Užsakovui delspinigius, lygius 0,06 procento nuo Sąmatoje nurodytos to Darbų etapo kainos už kiekvieną pavėluotą kalendorinę dieną.“
      4. Sutarties bendrųjų sąlygų 16.8 punktas išdėstomas taip: *„16.8. Jei pagal Sutarties SD nuostatas į Rangovo Darbų apimtį patenka ir Darbo projekto parengimas, tai Rangovas privalo užtikrinti, kad Darbo projekto rengėjas ne vėliau kaip per 10 (dešimt) dienų po Sutarties su projektuotoju dėl Darbo projekto rengimo pasirašymo, bet ne vėliau kaip per 20 (dvidešimt) dienų nuo Sutarties sudarymo su Užsakovu, savo sąskaita Užsakovui priimtinoje draudimo bendrovėje apdraustų Darbo projekto rengėjo (kaip projektuotojo) civilinę atsakomybę privalomuoju draudimu žemiau nurodytomis sąlygomis, bei pateikti Užsakovui civilinės atsakomybės privalomojo draudimo liudijimo (poliso) ir mokestinio pavedimo, patvirtinančio draudimo įmokos ar jos dalies sumokėjimą, kopijas:<...>“.*
      5. Sutarties bendrųjų sąlygų 17 skyrius papildomas 17.6. punktu, kuris išdėstomas taip: „*Rangovui nesilaikant Sutarties specialiųjų sąlygų priedo Nr. 2 „Techninė specifikacija“ 2.1, 2.6, 2.7., 2.8., 3.2 - 3.7, 4.1, 4.2, 4.5, 4.6, 4.8 ir/ar 4.9 punktuose nustatytų reikalavimų:*

*a) pirmą kartą nustačius faktą, kad nesilaikoma aukščiau nurodytų / apibrėžtų reikalavimų, Rangovas raštu bus įspėtas dėl netinkamo Sutarties vykdymo;*

*b) antrą ir kiekvieną sekantį kartą nustačius faktą, kad nesilaikoma aukščiau nurodytų / apibrėžtų reikalavimų, Rangovas įsipareigoja Užsakovui sumokėti 100,00 Eur (šimto eurų) dydžio baudą už netinkamą Sutarties sąlygų vykdymą.“*

*c) Rangovui per 3 (trijų) mėnesių laikotarpį daugiau kaip tris kartus nesilaikant aukščiau nurodytų / apibrėžtų reikalavimų, toks pažeidimas laikomas esminiu sutarties pažeidimu, Užsakovui suteikiančiu teisę kreiptis dėl pasinaudojimo sutarties įvykdymo užtikrinimu ir/ arba nutraukti Sutartį vienašališkai.*

**12. PRIEDAI**

12.1. Prie šios Sutarties SD pridedami žemiau nurodyti priedai, kurie sudaro neatskiriamą Sutarties dalį (kiekviena Šalis gauna po vieną kiekvieno priedo egzempliorių):

12.1.1. Priedas Nr. 1 – Kontaktiniai adresai pranešimams siųsti ir asmenys, atsakingi už sutarties vykdymą 1 lapas (konfidenciali informacija);

12.1.2. Priedas Nr. 2 – Techninė specifikacija.

12.1.3. Priedas Nr. 3 – Pasiūlymas.

12.1.4. Priedas Nr. 4 – Paraiškoje ir Pasiūlyme nurodytų Subrangovų/ūkio subjektų sąrašas

12.1.5. Priedas Nr. 5 – Pirkimo metu Užsakovo atlikti Pirkimo sąlygų paaiškinimai, patikslinimai.

12.1.6.Priedas Nr. 6 – Darbų perdavimo aktų formos.

12.1.7. Priedas Nr. 7 – Rangos sutarties Bendroji dalis.

12.1.8. Priedas Nr. 8 – Paraiškoje ir Pasiūlyme nurodytų specialistų sąrašas.

12.1.9. Priedas Nr. 9 – Statybvietės perdavimo-priėmimo akto forma.

12.1.10. Priedas Nr. 10 – Trišalės atsiskaitymo sutarties forma.

12.1.11.Priedas Nr. 11 - Susitarimas Darbuotojų saugos ir sveikatos, gaisrinės saugos, aplinkosaugos klausimais.

**13. ŠALIŲ PARAŠAI**

|  |  |
| --- | --- |
| **Užsakovo vardu:**  **AB Vilniaus šilumos tinklai**  Projektų valdymo komandos vadovė | **Rangovo vardu:**  **UAB „Šilda“**  Direktorius |
| \_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  |  |

Sutarties rengėja(-s): *Tiekimo grandinės komandos projektų vadovė.*

Už ataskaitų paskelbimą teisės aktų nustatyta tvarka CVP IS atsakinga(-s): *Tiekimo grandinės komandos projektų vadovė.*

Už Sutarties vykdymą ir Sąskaitų priėmimą atsakinga(-s): *Projektų valdymo komandos projektų vadovas.*

Sutarties savininkas: *PRVK.*

Priedas Nr. 1

**KONTAKTINIAI ADRESAI PRANEŠIMAMS SIŲSTI IR ASMENYS, ATSAKINGI UŽ SUTARTIES VYKDYMĄ**

1. **PRANEŠIMAI (Sutarties BD 19.5 punktas)**
   1. Užsakovo kontaktiniai adresai pranešimams siųsti: adresas - *Spaudos g. 6-1, 05132 Vilnius, elektroninis paštas* ***-*** [*info@chc.lt*](mailto:info@chc.lt)*, tel. 19118.*
   2. Tiekėjo kontaktiniai adresai pranešimams siųsti: adresas - Kalvarijų g. 204A, 08200 Vilnius*, elektroninis paštas.*
2. **KONTAKTINIAI ASMENYS (Sutarties BD 19.6 punktas)**
   1. Užsakovo atstovų, kurie bus atsakingi už šios Sutarties vykdymą, kontaktai: *Projektų valdymo komandos projektų vadovas.*
   2. Tiekėjo atstovų, kurie bus atsakingi už šios Sutarties vykdymą, kontaktai: *Darbų vadovas.*
   3. Už Sutarties paviešinimą atsakinga *Tiekimo grandinės komandos duomenų analitikė.*

|  |  |
| --- | --- |
|  |  |
| **Užsakovo vardu:**  **AB Vilniaus šilumos tinklai**  Projektų valdymo komandos vadovė | | **Rangovo vardu:**  **UAB „Šilda“**  Direktorius |
| \_\_\_\_\_\_\_\_\_\_\_\_\_\_\_\_\_\_\_\_\_\_\_ | | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |
|  | |  |