**TECHNINĖ SPECIFIKACIJA**

1. **PIRKIMO OBJEKTAS**
   1. Šilumos tiekimo tinklų nuo Vileišio g. 5 iki ŠK 01215 (Vileišio g., Būgos g., Olandų žiedas), Vilnius darbo projekto parengimo ir rekonstrukcijos rangos darbai (toliau – Darbai).
   2. Pagal pateikiamą techninį projektą „*Šilumos tiekimo tinklų nuo Vileišio g. 5 iki ŠK 01215 (Vileišio g., Būgos g., Olandų žiedas), Vilniuje rekonstravimo projektas*“, (toliau – **Projektas**) Rangovas privalo:
      1. Atlikti šilumos tiekimo tinklų rekonstrukciją bei kitus Projekte numatytus darbus;
      2. Pagal Projekto sprendinius parengti ir suderinti su Užsakovu darbo projektą;
      3. Tiekti visas reikalingas statybai medžiagas;
      4. Iki Darbų pradžios gauti visus Darbų vykdymui reikiamus leidimus\*;
      5. Atlikti Statybos užbaigimo procedūras;
      6. Parengti atliktų Darbų techninę dokumentaciją pagal 5 p. reikalavimus.
      7. Laikytis teisės aktų reikalavimų (aktualios redakcijos). Jei Projekte nurodytas teisės aktas, toks nurodymas Rangovo turi būti suprantamas kaip nurodytas „(aktuali redakcija)“.
      8. Galimi neatitikimai tarp šios Darbų pirkimo techninės specifikacijos (toliau – Techninė specifikacija, TS) ir pateikiamo techninio projekto techninių specifikacijų (toliau – TP). Esant tokiems neatitikimams – vadovautis Technine specifikacija.

Atlikus pirkime numatytus rangos Darbus, bus užtikrintas patikimesnis ir efektyvesnis šilumos tiekimo tinklų darbas, nes įvykus trūkimui ar remonto metu, šilumos ir karšto vandens tiekimas nebus sutrikdomas didelei daliai Vilniaus gyventojų.

1.3 Pirkimas vykdomas Dinaminės pirkimo sistemos pagrindu **(seno CVP IS Nr. 685910; naujo CVP IS ID 235953)** ir priskiriamas III kategorijai: Šilumos tiekimo tinklų statyba, rekonstravimas, remontas ir/ar griovimas kultūros paveldo objekto teritorijoje, jo apsaugos zonoje, kultūros paveldo vietovėje.

\*Statybą leidžiantį dokumentą pateiks Užsakovas Pirkimą laimėjusiam Rangovui ne vėliau kaip iki Darbų pradžios.

1. **BENDRIEJI REIKALAVIMAI**
   1. Rangovas per Sutartyje nurodytą terminą turi pateikti Užsakovui visų pagal Sutartį atliekamų Rangos darbų atlikimo grafiką (toliau – Grafiką) (Preliminari Grafiko forma pateikta 6 priede). Grafikas rengiamas taip, kad jame būtų nurodyti Darbų etapai ir jų atlikimo terminai, numatyti 2.25-2.28 p. Kartu su grafiku pateikiama ir darbų vykdymo schema, kurioje numatomi etapai ir jų datos.
   2. Rangovas privalo organizuoti pasitarimus, kurie turėtų būti organizuojami ne mažiau kaip 1 kartą per dvi savaites ir informuoti Užsakovą apie Darbų eigą, Grafike nustatytų terminų laikymąsi, o atsiliekant nuo Grafiko, nurodyti priežastis dėl kurių vėluojama, pateikti veiksmų planą Darbų vėlavimo pašalinimui ir koreguoti bei suderinti su Užsakovu Grafiką. Po pasitarimo parengti protokolą ir pateikti visiems dalyviams.
   3. Prieš pradėdamas Darbus Rangovas Užsakovui turi pateikti Statybvietės teritorijos, kurioje bus atliekami Darbai, foto nuotraukas arba filmuotą medžiagą, kuriose aiškiai matytųsi gerbūvio būklė prieš Darbų pradžią.
   4. Rangovas turės teikti statybai visas reikalingas medžiagas.
      1. Rangovas negali siūlyti medžiagų, jei medžiagos (įskaitant jos sudedamąsias dalis, pakuotes) ar paslaugų kilmė yra iš Viešųjų pirkimų įstatymo 92 straipsnio 15 dalyje numatytame sąraše nurodytų valstybių ar teritorijų.
      2. Rangovas negali siūlyti medžiagų (prekių), skirtų elektroniniam ryšiams (telekomunikacijai) jei medžiagos (prekės) ar paslaugos kelia grėsmę nacionaliniam saugumui. Užsakovas, veikiantis gynybos srityje, valdantis ypatingos svarbos informacinę infrastruktūrą, veikiantis srityse, kurios laikomos nacionaliniam saugumui užtikrinti strategiškai svarbių ūkio sektorių dalimi, ar įrašytas į Saugiojo tinklo naudotojų sąrašą, atlikdamas pirkimus, kurių objektas apima Viešųjų pirkimų įstatymo 92 straipsnio 13 dalyje numatytame sąraše nurodytų BVPŽ kodų prekes ar paslaugas, laiko, kad prekės ar paslaugos kelia grėsmę nacionaliniam saugumui, kai:

* prekių gamintojas ar jį kontroliuojantis asmuo yra registruoti (jeigu gamintojas ar jį kontroliuojantis asmuo yra fizinis asmuo – nuolat gyvenantis ar turintis pilietybę) Viešųjų pirkimų įstatymo 92 straipsnio 14 dalyje numatytame sąraše nurodytose valstybėse ar teritorijose;
* paslaugų teikimas būtų vykdomas iš Viešųjų pirkimų įstatymo 92 straipsnio 14 dalyje numatytame sąraše nurodytų valstybių ar teritorijų.
  1. Rangovas turi gauti leidimą žemės kasimo darbams bei suderinti grunto sandėliavimo vietą (pagal poreikį) su Užsakovu ir Vilniaus miesto savivaldybe. Leidimas žemės kasimo darbams turi būti įformintas ir dangų ardymas/atstatymas atliekamas pagal 1.06.01:2016 „Statybos darbai. Statinio statybos priežiūra“ (aktualia redakcija) ir Vilniaus miesto savivaldybės tarybos patvirtintas Vilniaus miesto savivaldybės Žemės darbų vykdymo ir gatvių dangų apsaugos taisykles:
* <https://e-seimas.lrs.lt/portal/legalAct/lt/TAD/e0458643b88611e6a3e9de0fc8d85cd8>;
* <https://paslaugos.vilnius.lt/service-list/Leidimu-kasineti-ir-aptverti-isdavimas?lang=lt>.
  1. Suvirinimo darbus atlikti vadovaujantis Suvirinimo darbų vykdymo tvarkos AB Vilniaus šilumos tinklai objektuose instrukcija, kurią galima rasti Suvirinimo darbų instrukcijoje (3 priedas).
  2. Savo sąskaita atlikti visus privalomus bandymus prieš tinklų paleidimą (suvirinimo siūlių išorės apžiūras ir neardančiosios kontrolės metodais, hidraulinius bandymus, hidropneumatinį praplovimą, movų sandarumo patikras) bei kitus privalomus bandymus, vadovaujantis STR 1.06.01:2016 „Statybos darbai Statinio statybos priežiūra“ (aktualia redakcija).
  3. Darbų metu susidariusias atliekas Rangovas privalo tvarkyti vadovaudamasis Lietuvos Respublikos bei Užsakovo vidinių teisės aktų reikalavimais, reglamentuojančiais atliekų tvarkymą (aktualiomis redakcijomis):
* <https://chc.lt/tiekejams-ir-rangovams/>
* <https://e-seimas.lrs.lt/portal/legalAct/lt/TAD/TAIS.84302/asr>
* <https://e-seimas.lrs.lt/portal/legalAct/lt/TAD/TAIS.59267/asr>
  1. Susidariusias atliekas Rangovas privalo atiduoti įmonei, turinčiai teisę tvarkyti tokio tipo atliekas, ir pateikti Užsakovui įrodantį dokumentą, kuriame būtų nurodyti atiduotų atliekų kodai, kiekiai bei atliekų tvarkymo įmonė, kuriai atliekos buvo perduotos sutvarkymui. Vamzdžius, alkūnes, nepažeistą uždaromąją armatūrą ir kitas metalines konstrukcijas pristatyti į AB Vilniaus šilumos tinklai nurodytą vietą. Išmontuojamus vamzdžius pilnai išvalyti nuo izoliacijos ir supjaustyti iki 6 m. ilgio dalimis.
  2. Rangovas privalo, jeigu būtina, Darbų atlikimui parengti, suderinti su visomis reikiamomis institucijomis laikino eismo organizavimo schemas ir įrengti laikinus kelio ženklus.
  3. Darbų metu Rangovas turi numatyti priemones, kad nebūtų pažeisti trečiųjų asmenų interesai, kad būtų užtikrinami privažiavimai prie pastatų bei saugūs bei kiek įmanoma patogūs praėjimai pėstiesiems, esant poreikiui naudojant ir specialias laikinas dangas.
  4. Sumontuotus šilumos tiekimo tinklus Rangovas turi nužymėti piketais ties atšakomis, posūkiais ir tiesiose atkarpose kas 100 m.
  5. Tinkamu laiku susisiekti su reikalingomis valdžios institucijomis, išduodančiomis būtinus patvirtinimus ir leidimus, kad nebūtų uždelsiami Darbai.
  6. Rangovas privalo  šilumos tiekimo tinklų atkarpoje, esančioje  Antakalnio g. 2, Vilnius užtikrinti, kad darbai būtų atliekami nenukrypstant nuo projekto ir pasirašyto susitarimo sąlygų tarp AB Vilniaus šilumos tinklai ir Jungtinės didžiosios Britanijos ir Šiaurės Airijos Karalystės (toliau – **Susitarimas, priedas Nr. 2**) ir pasiūlyme įsivertinti visas išlaidas, kurias patirs bei, kurios bus reikalingos, vykdant darbus pagal Susitarimo, priedas Nr. 2 sąlygas. Darbų atlikimo terminas nurodytas 2.26 p.
  7. Esant poreikiui parengti sutarties ar kitų reikalingų dokumentų su gretimos žemės savininku (ar asmeniu, disponuojančiu žeme) dėl statybvietės laikino naudojimo statybos metu projektą;
  8. Esant poreikiui parengti nustatyta tvarka paraiškas dėl sąlygų laikiniems (statybos laikotarpiui) statiniams už statybvietės ribų įrengti (laikiniems pastatams, keliams);
  9. Esant poreikiui gauti leidimus iš trečiųjų asmenų dėl patekimo į Užsakovui nepriklausančias teritorijas.
  10. Užtikrinti šilumos tiekimą vartotojams, tam pasitelkiant laikinų trasų statybą (darbo projekte privaloma numatyti darbų atlikimo etapus su detalizuotais perjungimo/prijungimo mazgais. Perjungimo/pajungimo ir/ar laikinų trasų mazgų pilna detalizacija su kiekiu žiniaraščiais pateikiama derinimui ne vėliau kaip 15 k.d. iki numatomų darbų pradžios. Perjungiamų/prijungiamų ir/ar laikinų trasų mazgų detalizacijos privalo būti suderintos su Užsakovu), mobilios katilinės arba tūrinių vandens šildytuvų panaudojimą.
  11. Neatjungti Vartotojų ilgesniam nei 5 (penkių) parų laikotarpiui vieno atjungimo metu. Visi atjungimai su Užsakovu turi būti derinami atskirai. Bendras Vartotojų atjungimo laikas neturi viršyti 10 (dešimt) parų, kaip numatyta tipinėje karšto vandens pirkimo-pardavimo sutartyje (ši informacija yra vieša ir visiems randama internete: <https://vilnius.lt/lt/savivaldybe/aplinkosauga-ir-energetika/siluma/hidrauliniai-bandymai-ir-karsto-vandens-atjungimai/>.
  12. Jeigu TS ir/ar TP ar kituose pirkimo dokumentuose ar jų prieduose nurodytos parametrų tikslios skaitinės reikšmės, tai reiškia ribą, nuo kurios neturi būti nukrypta į blogesnę Užsakovui pusę.
  13. Jeigu apibūdinant objektą TS ir/ar TP ar kituose pirkimo dokumentuose ar jų prieduose nurodytas konkretus modelis ar šaltinis, konkretus procesas ar prekės ženklas, patentas, tipai, konkreti kilmė ar gamyba, toks nurodymas Tiekėjo turi būti suprantamas kaip nurodytas „arba lygiavertis“.
  14. Jeigu apibūdinant objektą TS ir/ar TP ar kituose pirkimo dokumentuose ar jų prieduose nurodyti standartai, techniniai liudijimai ar bendrosios techninės specifikacijos, toks nurodymas Tiekėjo turi būti suprantamas kaip nurodytas „arba lygiavertis“.
  15. TS ir/ar TP gali būti nurodytas konkretus ūkio subjektas konkrečių darbų atlikimui Vilniaus mieste, dėl jo ir Vilniaus miesto savivaldybės administracijos turimų sutarčių dėl tokių darbų atlikimo. Toks nurodymas turi būti suprantamas tik kaip informacinio pobūdžio, neįpareigojantis Rangovo tokių darbų atlikimui pasitelkti TS ir/ar TP nurodyto ūkio subjekto. Bet tokiu atveju, Rangovui nusprendus pasitelkti TS ir/ar TP nurodytą ūkio subjektą ar bet kokį kitą ūkio subjektą, kuris turi teisę ir kvalifikaciją atlikti Darbus, visa atsakomybė dėl sutarties tinkamo ir laiku įvykdymo tenka Rangovui.
  16. Darbo projektas turi būti parengtas ir suderintas su Užsakovu ne vėliau kaip per 20 k.d. nuo sutarties įsigaliojimo dienos.
  17. Darbai skirstomi į tris etapus:
* I etapas – rekonstruoti šilumos tiekimo tinklus Antakalnio g. 2, Vilnius sklype.
* II etapas – rekonstruoti kitus, į I etapo apimtį nepatenkančius, Projekte numatytus šilumos tiekimo tinklus ir atlikti kitus Projekte numatytus darbus.
* III etapas – techninės dokumentacijos parengimas ir statybos užbaigimo procedūrų atlikimas.
  1. I etapo rekonstravimo darbai įskaitant gerbūvio/dangų atstatymą, (išskyrus techninės dokumentacijos parengimas ir statybos užbaigimo procedūros) atliekami vadovaujantis Susitarimu, priedas Nr. 2 per 1 (vieną) mėnesį, bet ne vėliau kaip iki 2025-09-30 arba šildymo sezono pradžios (priklausomai nuo to kuris terminas anksčiau).
  2. II etapo Darbai (išskyrus gerbūvio/dangų atstatymo, techninės dokumentacijos parengimas ir statybos užbaigimo procedūros) turi būti pradėti vykdyti po 2025 / 2026 metų šildymo sezono pabaigos ir atlikti ne vėliau kaip iki 2026-09-30. Esant galimybei ir tik gavus AB Vilniaus šilumos tinklai leidimą/sutikimą, II etapo darbus bus galima pradėti 2025 metais. Vamzdynų montavimas (rekonstravimas) turi būti vykdomas ne šildymo sezono metu. II etapo gerbūvio/dangų atstatymo Darbai turi būti atlikti ne vėliau kaip iki 2026-10-30.
  3. III etapo Darbai (viso objekto Techninės dokumentacijos parengimo ir Statybos užbaigimo procedūros) turi būti atlikti ne vėliau kaip iki 2026-11-30.
  4. Statybos užbaigimo procedūros laikomos atliktos tinkamai tada, kai Užsakovas gavęs iš Rangovo deklaraciją/aktą ar kitą Statybos užbaigimo dokumentą, atitinkantį teisės aktų reikalavimus, ne ilgiau kaip per tris darbo dienas atlieka teisinę registraciją (Nekilnojamo turto registre patikslina nekilnojamųjų daiktų (šilumos tiekimo tinklų) kadastro ir registro duomenis).
  5. Rangovas privalo numatyti laikinas parkavimo vietas tuo metu, kai gyventojams ir/ar įmonėms dėl atliekamų Darbų bus laikinai apribotos galimybės vidiniuose kiemuose statyti automobilius.
  6. Rangovas privalo įsivertinti galimų kompensacijų poreikį šalia statybos vietos esančioms įmonėms ir/ar gyventojams Darbų vykdymo laikotarpiui dėl parkavimo vietų.
  7. Rangovas privalo įsivertinti visas išlaidas susijusias su pėsčiųjų ir transporto priemonių eismo organizavimo pakeitimų suderinimu, įrengimu.
  8. Iki statybos Darbų pradžios parengti archeologinių tyrimų projektą, atlikti archeologinius tyrimus (esant poreikiui žvalgomuosius ir detaliuosius tyrimus) bei parengti tyrimų ataskaitas.
  9. Jei Darbų vykdymo metu Rangovui kyla poreikis naudotis elektros energija ar vandeniu – Rangovas savarankiškai turi atsivesti reikalingas komunikacijas, prieš tai susiderinęs su energetinių išteklių tiekimo įmonėmis ir Užsakovu šių komunikacijų tiesimo vietas. Rangovas įsipareigoja susimokėti už faktiškai suvartotos elektros energijos ir/ar vandens iki einamojo mėnesio pabaigos pagal energetinių išteklių tiekimo įmonių pateiktą mokėjimo dokumentą. Rangovo faktiškai suvartotos elektros energijos ar vandens kiekis nustatomas pagal Rangovo įrengtus apskaitos prietaisus, kurie turi atitikti teisės aktuose nustatytus metrologinės patikros reikalavimus.

1. **REIKALAVIMAI DARBUI SU ŽELDINIAIS**
   1. Medžiai ir kiti želdiniai, kurie gali būti iškelti, privalo būti perkelti ir persodinti į kitą su Vilniaus miesto savivaldybe suderintą vietą.
   2. Jeigu darbo zonoje yra brandžių medžių, jų pomedis, kuris yra tapatus lajai, privalo būti saugojamas. Tai reiškia, šioje zonoje negali būti sandėliuojamos jokios darbo medžiagos, sunkioji technika, darbo įrankiai ar pan. Pomedžio zonas, jeigu leidžia darbų vykdymo aplinkybės, būtina aptverti apsauginėmis tvorelėmis.
   3. Visų darbo zonoje ar šalia jos esančių medžių kamienai privalo būti apsaugoti juos apdengiant medinėmis lentomis ar kitu apsaugos būdu taip medžių kamienus apsaugant nuo galimo sužalojimo Darbų metu.
   4. Kasimo darbai 2 metrų atstumu nuo medžio kamieno privalo būti atliekami rankiniu būdu, kad nebūtų pažeistos šaknys.
   5. Atvėrus medžio šaknis, jos turi būti uždengiamos sudrėkintu audeklu iki tol, kol bus vėl užpiltos žemėmis.
   6. Visi šalintini medžiai, numatyti projekte, privalo būti bandomi išsaugoti. Jeigu to padaryti nepavyksta, iš anksto Rangovas (ne mažiau kaip 3 dienas po sužinojimo apie šių aplinkybių atsiradimą) privalo apie tai informuoti Užsakovą, Vilniaus m. sav. administracijos Miesto tvarkymo ir aplinkos apsaugos skyriaus Aplinkos apsaugos ir želdynų tvarkymo poskyrį ir derinti šalinimo laiką. Esant poreikiui, ornitologo pažyma rūpinasi Rangovas.
   7. Visi su želdiniais susieti Darbai turi būti vykdomi griežtai vadovaujantis LR želdynų įstatymu, želdinių apsaugos, vykdant statybos darbus, taisyklėmis bei kitais norminiais aktais.
2. **REIKALAVIMAI KOMUNIKACIJAI**
   1. Vykdant statybos Darbus statybos vietas Rangovas laikinai privalo aptverti tvora bei įspėti eismo dalyvius apie statybos Darbų vykdymą laikinais įspėjamaisiais pastatomai ženklais. Laikinas aptvėrimas turi būti patikimas ir atsparus mechaniniams pažeidimams bei atmosferos apkrovoms (vėjo gūsiams, krituliams). Už incidentus ir žalos atlyginimą nukentėjusiems atsako Rangovas.
   2. Rangovas privalo pagaminti kokybiškus informacinius tentus, kurie dengtų visas statybos Darbų tvoras visą laiką, kol vyks Darbai arba kol jiems bus ruošiamasi. Maketą Rangovui pateiks Užsakovas. Jei informaciniai tentai susidėvės arba atrodys nereprezentatyviai ar bus kitos priežastys, Rangovas Užsakovo prašymu privalo juos pakeisti. Rangovui draudžiama naudoti tentus kituose projektuose be atskiro raštiško Užsakovo atstovo sutikimo, pasibaigus projektui, jeigu raštiškai nėra sutariama kitaip, Rangovas privalo utilizuoti tentus ir pateikti tai pagrindžiančius dokumentus. Užsakovui keičiant prekės ženklą Rangovas projekto įgyvendinimo laikotarpiu privalo pakeisti tentus, jeigu ant jų yra nenaudojamas Užsakovo prekės ženklas.
   3. Informaciniuose tentuose privalo būti nurodyti keli veikiantys telefono numeriai, vienas iš jų bus Užsakovo Klientų aptarnavimo centro, kitas – Rangovo atstovo, kuris privalo bendrauti ir teikti informaciją skambinantiems klientams arba įmonės atstovams.
   4. Įrengti statybvietės stendą su informacija apie statomą statinį pagal aktualių teisės aktų (Statybos įstatymo) reikalavimus.
   5. Rangovas, prieš pradedant šilumos tiekimo tinklų rekonstravimo Darbus, apie tai turi informuoti šalia statybos vietos esančias įmones ir gyventojus, informaciniai pranešimai privalo būti suderinti su Užsakovu. Ten kur šilumos tinklai kerta gatves, įvažiavimus į kiemus, pastato įspėjamuosius ženklus apie atliekamus darbus, pėsčiųjų ar transporto judėjimo schemas.
   6. Rangovo darbuotojai privalo mandagiai ir korektiškai bendrauti su suinteresuotais asmenimis ir jiems paprašius informacijos nukreipti į Užsakovą arba Rangovo atstovą įpareigotą teikti informaciją. Informaciją, susijusią su rekonstrukcijos projektu, žiniasklaidos atstovams Rangovas gali teikti tik gavęs Užsakovo leidimą, o teikiamos informacijos turinys privalo būti iš anksto suderintas su Užsakovo Komunikacijos komandos atsakingais asmenimis. Rangovo atstovas privalo Užsakovą informuoti apie gyventojų, miestiečių išsakomus nusiskundimus ir pastebėjimus.
   7. Rangovo atstovas, įpareigotas teikti informaciją privalo prieš prasidedant parengiamiesiems Darbams susitikti su Užsakovu ir suderinti galimus klausimus/ atsakymus bei pasitarti dėl komunikacijos tono.
   8. Darbus planuotis taip, kad paraiškos dėl vartotojų atjungimų būtų teikiamos išlaikant 10 kalendorinių dienų terminą.
   9. Atjungimus planuotis taip, kad iš karto paaiškėjus, kad atjungimas truks ilgiau negu numatyta, Užsakovas būtų nedelsiant informuotas apie užtrukusius Darbus.
3. **SUTARTIES VYKDYMO METU PATEIKIAMA DOKUMENTACIJA**
   1. Atlikus Darbus, iki galutinio perdavimo akto pasirašymo, Užsakovui turi būti pateikta atliktų Darbų techninė dokumentacija:

* Valstybinės energetikos reguliavimo tarybos šilumos įrenginių techninės būklės patikrinimo aktas – pažyma;
* Vilniaus miesto savivaldybės atsakingų darbuotojų suderinimo pažyma priimant naudoti statinį (Infrastruktūros skyriaus atstovas, Vyriausiojo miesto architekto skyriaus atstovas);
* statybą leidžiantis dokumentas;
* vamzdyno gamybos ir montavimo kokybės pažymėjimas;
* atliekų valdymo planas su atliekų pridavimą patvirtinančiais dokumentais;
* techninio įrenginio pasas;
* pildo ir pateikia (el-versiją) elektroninį statybos darbų žurnalą (<https://www.statyboszurnalas.lt/>);
* archeologinių tyrimų ataskaita;
* technologinio vamzdyno trasos nužymėjimo aktas;
* vamzdyno montavimo schema;
* gedimų kontrolės montavimo schema;
* geodezinė nuotrauka;
* suvirinimo ir kontrolės darbų dokumentacija;
* gedimų kontrolės sistemos patikros aprašymas;
* techninis ir darbo projektas su statybos vadovo įrašais „Taip pastatyta“. Darbo projektui turi pritarti techninio projekto vadovas;
* Statinio statybos, rekonstravimo, remonto, atnaujinimo (modernizavimo), griovimo ar kultūros paveldo statinio tvarkomųjų statybos darbų ir civilinės atsakomybės privalomojo draudimo liudijimas/polisas su apmokėjimą už draudimą patvirtinančiais dokumentais;
* Atliktų Darbų priėmimo-perdavimo aktai;
* Statybos užbaigimo dokumentai, parengti vadovaujantis Lietuvos Respublikos statybos įstatymu;
* Panaudotų dalių, medžiagų, technologinių įrenginių sertifikatai ar atitikties deklaracijos;
* Suvirinimo siūlių formuliaras/ai;
* Suvirinimo medžiagų sertifikatai ar atitikties deklaracijos;
* Suvirinimo siūlių vizualinės apžiūros protokolai
* Suvirinimo darbų aprašai (SPA);
* Naujai pastatytų įrenginių naudojimo instrukcijos;
* Darbo projekto rengėjo privalomojo civilinės atsakomybės draudimo dokumentai su apmokėjimą patvirtinančiais dokumentais;
* Garantinio laikotarpio sutartinių įsipareigojimų laidavimo draudimą patvirtinantys dokumentai su apmokėjimą patvirtinančiais dokumentais;
* Inžinerinio statinio kadastro duomenų bylą su VĮ Registrų centro patikra (prieš pateikiant patikrai VĮ Registrų centrui, turi būti suderinama su Užsakovu (Užsakovo atliekamo dokumentų suderinimo trukmė – iki 10 d.d.));
* Kiti būtini dokumentai esantys Techninio projekto apimtyje (1 priedas)

5.2. Visa išpildomoji dokumentacija Užsakovui turi būti pateikta lietuvių kalba 1 egzempliorius spausdintina forma, bei el. formoje (tekstiniai dokumentai *\*.pdf* (darbo projektas papildomai pateikiamas *\*.doc*, formatu), brėžiniai *\*.pdf*, *\*.dwg* formatais).

1. **PRIEDAI**

1 priedas – Techninis projektas

2 priedas – Susitarimas

3 priedas – Suvirinimo darbų instrukcija

4 priedas – Sąmata

1. priedas – Detalizuota (lokalinė) sąmata

6 priedas – Rangos darbų atlikimo grafikas