Suinteresuotiems tiekėjams 2025-05-20

*(siunčiama CVP IS priemonėmis)*

**DĖL ATSAKYMŲ Į GAUTUS KLAUSIMUS**

Atsakydami į suinteresuoto tiekėjo 2025 m. gegužės 16 d. pateiktus klausimus **Šilumos tiekimo tinklų nuo Vileišio g. 5 iki ŠK 01215 (Vileišio g., Būgos g., Olandų žiedas), Vilnius darbo projekto parengimo ir rekonstrukcijos rangos darbų konkrečiame pirkime pagal dinaminę pirkimų sistemą (toliau – DPS) (CVP IS Pirkimo ID 2665505)**(toliau tekste – **Pirkimas**), AB Vilniaus šilumos tinklai (toliau – **Perkantysis subjektas**) teikia šiuos atsakymus:

|  |  |  |
| --- | --- | --- |
| **Eil. Nr.** | **Klausimas** | **Atsakymas** |
| 1. | Dėl Rangos sutarties Specialiosios dalies 8.5 punkto: „8.5. Visų rizikų draudimas 5 000 000,00 EUR (penkių milijonų) sumai, nurodant naudos gavėją - Jungtinės Didžiosios Britanijos ir Šiaurės Airijos Karalystės ambasada (toliau – Ambasada), vadovaujantis Sutarties priedo Nr. 2 „Techninė specifikacija“ priedo Nr. 2 „Susitarimas“ 4.1. p. nuostatomis. Draudimo laikotarpis - rangos darbų atlikimo terminas Ambasadoje, adresu: Antakalnio g. 2, Vilnius.“  Prašome patikslinti ar tai turėtų būti rangos darbų ar civilinės atsakomybės draudimas? | Visų rizikų draudimas turėtų būti suprantamas taip, kaip detalizuota Sutarties priedo Nr. 2 „Techninė specifikacija“ priedo Nr. 2 „Susitarimas“ 4.1. p. nuostatose, t.y. detalizacija pateikiama šio minimo Susitarimo 4.1.1, 4.1.2, 4.1.3 ir 4.1.4. papunkčiuose. |
| 2. | Dėl TS 2 priedo „Susitarimas“ 4.1.1. punkto: „VŠT ir Rangovų civilinę atsakomybę Ambasadai už Statybos darbų netinkamą ar pavėluotą atlikimą ar vėlavimą juos atlikti“. Tiekėjas supranta taip, kad visų rizikų draudimas turi apimti ir netinkamą, pavėluotą ar darbų vėlavimą, bet iš draudikų pusės tokia rizika galėtų būti svarstoma tik tuo atveju, jei tas vėlavimas būtų dėl įvykusio draudžiamojo įvykio, o ne tiesiog dėl rangovo nespėjimo.  Prašome patikslinti ar čia turėtų būti kaip laidavimo draudimo objektas? Jeigu taip, tai laidavime naudos gavėjas bus tik užsakovas (VŠT). | Sutarties priedo Nr. 2 „Techninė specifikacija“ priedo Nr. 2 „Susitarimas“ 4.1.1 p. nuostatose nurodytos sąlygos turi būti laidavimo draudimo objektu. Naudos gavėjas Jungtinės Didžiosios Britanijos ir Šiaurės Airijos Karalystės ambasada (toliau – Ambasada). |

Vadovaujantis Pirkimo Bendrųjų sąlygų 3.6. punktu, bet kuris paaiškinimas/patikslinimas yra laikomas neatskiriama pirkimo dokumentų dalimi, ir jo nuostatos turi viršenybę prieš ankstesniuose pirkimo dokumentuose išdėstytas nuostatas.

Pagarbiai,

Perkantysis subjektas

Suinteresuotiems tiekėjams 2025-05-23

*(siunčiama CVP IS priemonėmis)*

**DĖL ATSAKYMŲ Į GAUTUS KLAUSIMUS**

Atsakydami į suinteresuotų tiekėjų 2025 m. gegužės 20 d. pateiktus klausimus **Šilumos tiekimo tinklų nuo Vileišio g. 5 iki ŠK 01215 (Vileišio g., Būgos g., Olandų žiedas), Vilnius darbo projekto parengimo ir rekonstrukcijos rangos darbų konkrečiame pirkime pagal dinaminę pirkimų sistemą (toliau – DPS) (CVP IS Pirkimo ID 2665505)**(toliau tekste – **Pirkimas**), AB Vilniaus šilumos tinklai (toliau – **Perkantysis subjektas**) teikia šiuos atsakymus:

|  |  |  |
| --- | --- | --- |
| **Eil. Nr.** | **Klausimas** | **Atsakymas** |
| 1. | Prašome informuoti, ar projekte yra pažymėtos visos nejudamos atramos? | Pažymime, kad Perkantysis subjektas pateikė visą turimą informaciją, tačiau Tiekėjai turi įsivertinti visas galimas rizikas. Papildomai atkreipiame dėmesį į rekonstruojamų tinklų amžių (1961-1989 m). |
| 2. | Jeigu statybos metu paaiškėtų, jog projekte numatyto prastūmimo negalima atlikti dėl esamos nejudamos atramos ar kitų kliuvinių kanale ir šioje vietoje reikalingi kasimo ir kiti griovimo darbai, ar rangovas turi įsivertinti šiuos darbus ar tokiu atveju būtų pasirašomas papildomas susitarimas darbams nenumatytiems projekte? | Rangovas turi įsivertinti šiuo darbus.  Tiekėjas teikdamas pasiūlymą privalo įsivertinti visas galimas rizikas.  Papildomų darbų poreikis kiekviename objekte vertinamas individualiai.  Pažymėtina, kad Tiekėjas įgyja teisę reikalauti sumokėti už atliktus darbus daugiau nei sutartyje nustatyta darbų kaina tik tuo atveju, kai įrodo, kad darbai turi būti laikomi papildomais. Papildomais darbais laikomi darbai, kurie nėra numatyti sutartyje ir/ ar neįtraukti į kainos apskaičiavimus ir negalėjo būti protingai numatyti, tačiau būtini sutarčiai įvykdyti.  Kaip jau nurodyta, Tiekėjas turi įsivertinti visus darbus ir visas galimas rizikas. |
| 3. | Ar yra laikinų apvedimo linijų poreikis ar bus galima trasą atjungti ir dirbti? Jei taip, prašome nurodyti diametrus. | Laikinų trasų schemos ir galimybės jas pajungti priklauso nuo rangovo pateikto darbų grafiko, atjungimų ir etapų varianto. Pateikiame schemoje laikinų trasų diametrus:  A map of a city  AI-generated content may be incorrect. |
| 4. | Prašome pateikti tinkamos raiškos brėžinius, kadangi projekto brėžiniuose, nėra aiškiai matoma toponuotrauka. | Pateikiame. Priedas Nr. 1 |
| 5. | Prašome pateikti kameros ŠK 01215 prisijungimo vietos informaciją arba detalizaciją arba fotonuotrauką, kadangi kampu pasijungti vamzdžiu, kaip pažymėta profilyje nėra tinkamas atvaizdavimas. | Perkantysis subjektas šiuo metu neturi papildomos informacijos, detalizacijos ar fotonuotraukos, susijusios su kameros ŠK 01215 prisijungimo vieta. Tiekėjai turi galimybę apžiūrėti objektą gyvai, įskaitant minėtą kamerą, atvykę į objekto apžiūrą. |
| 6. | Techniniame projekte numatomas įvėrimas tarp taškų A032 ir A076, einantis 20 metrų atkarpa per esamą fontaną ir kitus esamus dekoratyvinius elementus, taip pat nurodoma galimai nejudinamos atramos vieta. Prašome patikslinti:   1. Kaip rangovas turėtų vertinti situaciją, jeigu darbų metu būtų aptikta nejudinama atrama – ar užsakovas tokiu atveju pateiktų pakoreguotus projektinius sprendinius? 2. Ar numatoma galimybė demontuoti esamą fontaną ar kitus dekoratyvinius elementus projekto įgyvendinimo metu? Ar tam būtų skiriamos papildomos lėšos? | a) Nejudamų atramų poreikį šalinimui/naikinimui (jeigu tokių atsirastų) numato darbo projekto rengėjas. Dėl to prašome įsivertinti visas galimas rizikas.  b) Techniniame projekte nenumatytas esamo fontano ar kitų dekoratyvinių elementų demontavimas. Papildomos lėšos nebus skiriamos. Prašome vertinti techninį projektą pilna apimtimi. |
| 7. | Pateiktoje dokumentacijoje nurodoma, kad rangovas prieš darbų pradžią privalo apsilankyti sklype Antakalnio g. 2 ir įsivertinti visus želdinius. Prašome patikslinti ar Antakalnio g. 2 sklype reikės atstatinėti visus želdinius pilna apimtimi ar tik tuos, kas projekte pažymėta žaliai?  Paveikslėlis, kuriame yra žemėlapis, diagrama, Planas, linija  Dirbtinio intelekto sugeneruotas turinys gali būti neteisingas. | Prašome vadovautis techniniame projekte numatytu statybvietės sutvarkymo (dangų atstatymo) planu ir kita techniniame projekte pateikta informacija. |
| 8. | Prašome patvirtinti, kad užsakovas perduos rangovui pilnos apimties techninį projektą PDF ir brėžiniais DWG formate. | Laimėjusiam Rangovui bus pateiktas techninis projektas PDF ir prie techninio projekto priklausantys dwg failai. |
| 9. | Kaip bus sprendžiama, jei pateiktose techninio projekto bylose yra nesuderintų ar skirtingų sprendinių? | Jeigu iškiltų būtinybė keisti, tikslinti ir /ar koreguoti techninio projekto sprendinius ir toks pakeitimas nėra esminis, jis gali būti atliktas darbo projekto rengimo stadijoje. Esant būtinybei  koreguoti techninį projektą, techninio projekto korektūra  atliekama STR1.04.04:2017 „Statinio projektavimas, projekto ekspertizė“ numatyta tvarka. |
| 10. | Prašome patikslinti žemiau nurodytus garantinius įsipareigojimus pagal sutarties bendrosios dalies 6.5 punktą:   * + 1. 5 metai, išskyrus žemiau šiame punkte aptartis atvejus;     2. 10 metų – esant paslėptų statinio elementų (konstrukcijų, vamzdynų ir kt.);     3. 20 metų – esant tyčia paslėptų defektų;     4. Rangovo Darbų vykdymui pateikiamai įrangai ir medžiagoms, taikomi įrangos ir medžiagų gamintojų ir/ar pardavėjų suteikti garantiniai terminai, tačiau visais atvejais ne trumpiau kaip 2 metai.   Prašome paaiškinti, kaip būtų traktuojamas konkretus atvejis, pavyzdžiui, jei po tam tikro laiko trūksta vamzdis – ar tai būtų laikoma:   * medžiagos defektu, kuriam taikomas gamintojo/pardavėjo garantinis laikotarpis (bet ne trumpesnis nei 2 metai), **ar** * paslėpto statinio elemento defektu, kuriam taikomas 10 metų garantinis laikotarpis pagal punktą 6.5.2? | Kiekvienas įvykęs atvejis vertinamas individualiai, priklausomai nuo įvykio kilmės ir aplinkybių. Pažymėtina, kad Perkantysis subjektas neturi pareigos modeliuoti  sutarties vykdymo situacijų bei įvykių prielaidų. |
| 11. | Prašome patikslinti sutarties bendrosios dalies 16.9 punktą:  *16.9.3 draudimo sutarties galiojimo terminas – nuo statybos darbų pradžios iki ne trumpiau kaip Darbų vykdymo grafike numatytos Galutinio perdavimo akto pasirašymo dienos plius 2 (du) metai.*  Ar pakanka, kad civilinės atsakomybės privalomasis draudimas galiotų iki Galutinio perdavimo–priėmimo akto pasirašymo dienos, jei po šios datos yra pateikiamas ir įsigalioja garantinis draudimas? | Nebūtų laikoma pakankamu, prašome vadovautis Rangos sutarties BD 16.9 p. Pažymėtina, kad civilinės atsakomybės privalomasis draudimas ir garantinis draudimas yra skirtingos paskirties draudimai |
| 12. | Kadangi Tiekėjas nevaldo tinklo ir neturi pakankamai informacijos prašome patikslinti,   1. kokie yra prie rekonstruojamo šilumos tiekimo tinklo prijungtų pastatų šilumos energijos galios poreikiai rekonstrukcijos periodu, 2. taip pat pateikti galimus mobilios katilinės prijungimo prie rekonstruojamo tinklo taškus bei laikinos apvadinės trasos prijungimo schemą su nurodytais diametrais. 3. Taip pat prašome patikslinti laikinos apvadinės trasos reikalavimus techninei specifikacijai. | 1. Pateikiame šilumos energijos galios poreikius ne šildymo sezono metu:  |  |  |  | | --- | --- | --- | | **Įvadinio mazgo adresas** | **Mazgo pavadinimas** | **Skaičiuotinas KVT apkrovimas, MW** | | Antakalnio 8, Vilnius | Gyv.namas | 0.06 | | Vileišio P. 5, Vilnius | Admin.obj. | 0.05 | | Antakalnio 4, Vilnius | Admin.obj. | 0.05 | | Antakalnio 6, Vilnius | Admin.obj. | 0 | | Antakalnio 4A, Vilnius | Admin.obj. | 0 |  1. Visos galimos mobilios katilinės prijungimo vietos bus derinamos tik su laimėjusiu Rangovu. Atkreipiame dėmesį, kad Perkantysis subjektas neteiks mobilios katilinės. Laikinų trasų schemos ir galimybės pajungti priklauso nuo rangovo pateikto darbų grafiko, atjungimų ir etapų varianto. Pateikiame schemoje laikinų trasų diametrus:   A map of a city  AI-generated content may be incorrect.   1. Techniniai reikalavimai laikiniems šilumos tinklams/apvadinėms linijoms ne šildymo sezono metu - vamzdynai turi atitikti T – 70C, P – 16 Bar. Šildymo sezono metu-vamzdynai turi atitikt T – 115C, P – 16 Bar. |

Priedas Nr. 1 – Tinkamos raiškos toponuotrauka.

Vadovaujantis Pirkimo Bendrųjų sąlygų 3.6. punktu, bet kuris paaiškinimas/patikslinimas yra laikomas neatskiriama pirkimo dokumentų dalimi, ir jo nuostatos turi viršenybę prieš ankstesniuose pirkimo dokumentuose išdėstytas nuostatas.

Pagarbiai,

Perkantysis subjektas

Suinteresuotiems tiekėjams 2025-06-10

*(siunčiama CVP IS priemonėmis)*

**DĖL ATSAKYMŲ Į GAUTUS KLAUSIMUS IR PRIIMTŲ SPRENDIMŲ**

Atsakydami į suinteresuotų tiekėjų 2025 m. gegužės 23 d., birželio 5 d. pateiktus klausimus **Šilumos tiekimo tinklų nuo Vileišio g. 5 iki ŠK 01215 (Vileišio g., Būgos g., Olandų žiedas), Vilnius darbo projekto parengimo ir rekonstrukcijos rangos darbų konkrečiame pirkime pagal dinaminę pirkimų sistemą (toliau – DPS) (CVP IS Pirkimo ID 2665505)**(toliau tekste – **Pirkimas**), AB Vilniaus šilumos tinklai (toliau – **Perkantysis subjektas**) teikia šiuos atsakymus:

|  |  |  |
| --- | --- | --- |
| **Eil. Nr.** | **Klausimas** | **Atsakymas** |
| 1. | Projekte naudojama toponuotrauka yra pasenusi ir neatitinka realios situacijos, prašome Užsakovo pateikti tinkamus dokumentus, tinkamam įsivertinimui. O iš TP rengėjo reikalauti taip pat teisingos ir aktualios informacijos. Ar Užsakovas žiūri ir derina projektą? Kaip atlieka pritarimą projekto rengimui, jeigu jis rengiamas ant netinkamos ir realybės neatitinkančios informacijos? | Perkantysis subjektas supranta Tiekėjo prašymo esmę ir informuoja, kad techninis projektas parengtas ant suderintos topografinės nuotraukos Nr. TIIIS1-20220516-035507. Darbo projekto rengimo metu Tiekėjas turės detalizuoti techninio projekto sprendinius ir atlikti rangos darbus pagal esamą situaciją.  Be kita ko pažymėtina ir tai, kad reali situacija Vilniaus mieste yra nuolat kintanti, todėl Užsakovas neturi galimybių užtikrinti, kad tiek techninio projekto rengimo, tiek vykdant rangos pirkimą reali situacija išliks nekintanti ir neįvyks joks pokytis. Dėl šios priežasties, Tiekėjams ir yra suteikta galimybė apžiūrėti objektą gyvai, įvertinti tikrąją situaciją, užtikrinant, kad Tiekėjas turi realias galimybes numatyti ir įvertinti sutarties vykdymo išlaidas bei gali prisiimti riziką dėl šių išlaidų dydžio. |
| 2. | Antakalnio g. 2 žaliai pažymėtoje vietoje yra medžiai ir krūmai, o rodomo takelio išvis nėra, ten veja.  A map of a building with red x marks  AI-generated content may be incorrect., Picture | Perkantysis subjektas prašo vadovautis techniniame projekte numatytu statybvietės sutvarkymo (dangų atstatymo) planu ir kita techniniame projekte pateikta informacija. Tiekėjas teikdamas pasiūlymą turi įsivertinti visus darbus ir visas galimas rizikas. Darbo projektas, kurį rengs Tiekėjas, yra techninio projekto tąsa, kuriame bus detalizuojami techninio projekto sprendiniai ir pagal kurį bus atliekami rangos darbai.  Perkantysis subjektas iš užduodamų klausimų daro išvadą, kad Tiekėjai yra aktyvūs ir realiai vertina esamą situaciją. Kaip nurodyta atsakyme į pirmą klausimą, yra itin svarbu, kad Tiekėjai apžiūrėtų objektą gyvai tam, kad įvertintų sutarties vykdymo išlaidas bei prisiimtų riziką dėl šių išlaidų dydžio. |
| 3. | Šioje vietoje yra trinkelių aikštelė, kuri yra jau pasenusi ir susidėvėjusi, projekte rodoma veja, taip pat šioje vietoje yra konteinerių laikymo vieta aptverta tvora, bei kt. įrenginiai, projekte bei toponuotraukoje viso to nėra.  A map with lines and numbers  AI-generated content may be incorrect., Picture | Perkantysis subjektas prašo vadovautis techniniame projekte numatytu statybvietės sutvarkymo (dangų atstatymo) planu ir kita techniniame projekte pateikta informacija. Tiekėjas teikdamas pasiūlymą turi įsivertinti visus darbus ir visas galimas rizikas. Darbo projektas, kurį rengs Tiekėjas, yra techninio projekto tąsa, kuriame detalizuojami techninio projekto sprendiniai ir pagal kurį bus atliekami rangos darbai.  Perkantysis subjektas iš užduodamų klausimų daro išvadą, kad Tiekėjai yra aktyvūs ir realiai vertina esamą situaciją. Kaip nurodyta atsakyme į pirmą klausimą, yra itin svarbu, kad Tiekėjai apžiūrėtų objektą gyvai tam, kad įvertintų sutarties vykdymo išlaidas bei prisiimtų riziką dėl šių išlaidų dydžio. |
| 4. | Antakalnio g. 4. Mėlynai pažymėta vieta tvora, raudonai pažymėta atgyvenusi terasa su stogine, oranžine spalva vaikų žaidimo aikštelė, toponuotraukoje visur veja.  A screenshot of a computer  AI-generated content may be incorrect., Picture | Perkantysis subjektas prašo vadovautis techniniame projekte numatytu statybvietės sutvarkymo (dangų atstatymo) planu ir kita techniniame projekte pateikta informacija. Tiekėjas teikdamas pasiūlymą turi įsivertinti visus darbus ir visas galimas rizikas. Darbo projektas, kurį rengs Tiekėjas, yra techninio projekto tąsa, kuriame detalizuojami techninio projekto sprendiniai ir pagal kurį bus atliekami rangos darbai.  Perkantysis subjektas iš užduodamų klausimų daro išvadą, kad Tiekėjai yra aktyvūs ir realiai vertina esamą situaciją. Kaip nurodyta atsakyme į pirmą klausimą, yra itin svarbu, kad Tiekėjai apžiūrėtų objektą gyvai tam, kad įvertintų sutarties vykdymo išlaidas bei prisiimtų riziką dėl šių išlaidų dydžio. |
| 5. | Prašome pateikti prisijungimo sąlygas bei nurodyti, kaip plieninį dėklą sumontuoti ant veikiančio dujotiekio? Projekte informacijos apie tai nėra. Galbūt reiktų pakeisti į surenkamos konstrukcijos dėklą? Ar numatyta atjungti dujotiekį? Pateikite Jūsų numatytą variantą schematiškai.  A close up of a map  AI-generated content may be incorrect., Picture | Techninis projektas yra suderintas su AB ESO. Darbo projekto rengimo metu Tiekėjas turės atnaujinti AB ESO prisijungimo sąlygas. Teikdamas pasiūlymą Tiekėjas turi įsivertinti darbų kainą AB ESO skirstymo sistemos apsaugojimo darbams, numatant apsauginio dėklo įrengimą. Dėl schematiško varianto, dujotiekio atjungimo, surenkamos konstrukcijos dėklo ir kt. Tiekėjas turės kreiptis į AB ESO. |
| 6. | Pažymėtoje vietoje toponuotraukoje matomas žymėjimas, kad yra krūmai bei kiti augalai, projekte rodomas kasimas bei atstatymas veja. Ar šiam plotui pjauti ir naikinti krūmus yra suderinimas su teritorijos savininku? Prašome nurodyti žiniaraštyje šiuos darbus ar šilumos tinklų zonoje šiems darbams leidimo nereikia?  A map with a red circle  AI-generated content may be incorrect., Picture | Techninio projekto sprendiniai yra suderinti Vilniaus miesto savivaldybės administracijos Miesto tvarkymo ir aplinkos apsaugos skyriaus Aplinkos apsaugos ir želdinių tvarkymo poskyriu. Vykdant želdinių šalinimo darbus leidimą medžių kirtimui iš Vilniaus miesto savivaldybės administracijos turi gauti Tiekėjas. Medžių kirtimai nėra apmokėti.  Darbų vykdymo metu nustačius, kad yra būtinų kirsti medžių, kurie nebuvo pažymėti projektinėje dokumentacijoje, topografinėje nuotraukoje, ar jų pažymėjimas neatitinka faktinės situacijos, šių medžių kirtimui taip pat turi būti gautas leidimas. Už šiuos darbus ir apmokėjimą atsakingas Tiekėjas. Pažymime, kad kiekvienu tokiu atveju būtina informuoti Vilniaus miesto savivaldybės administracijos Miesto tvarkymo ir aplinkos apsaugos skyriaus Aplinkos apsaugos ir želdinių tvarkymo poskyrį ir atskirai spręsti tokio medžio išsaugojimo galimybes ir numatyti reikiamas priemones.  Papildomai primename, kad Techninės specifikacijos 3 skyriuje „Reikalavimai darbui su želdiniais“ yra nustatyti reikalavimai, susiję su medžių ir kitų želdinių išsaugojimu.  Perkantysis subjektas iš užduodamų klausimų daro išvadą, kad Tiekėjai yra aktyvūs ir realiai vertina esamą situaciją. Kaip nurodyta atsakyme į pirmą klausimą, yra itin svarbu, kad Tiekėjai apžiūrėtų objektą gyvai tam, kad įvertintų sutarties vykdymo išlaidas bei prisiimtų riziką dėl šių išlaidų dydžio. |
| 7. | Dėl pirkimo sąlygų, rangos sutarties specialiosios dalies 8.5 punkto – visų rizikų draudimo prievolės taikymo. Vadovaujantis minėtu punktu, tiekėjas įsipareigotų pasirašius sutartį pateikti visų rizikų draudimą 5 000 000,00 EUR sumai, nurodant naudos gavėją – Jungtinės Didžiosios Britanijos ir Šiaurės Airijos Karalystės ambasadą.  Norėtume atkreipti dėmesį, kad šis reikalavimas kelia pagrįstų abejonių dėl jo proporcingumo, tiekėjo atsakomybės ribų ir galimybės jį įvykdyti: Draudimo objektas ir naudos gavėjas – Ambasada, o ne užsakovas, manome, kad šia prievole turėtų rūpintis pats užsakovas.  Draudimo suma aiškiai neproporcinga projekto vertei. Rangos darbų vertė ženkliai mažesnė nei 5 mln. EUR , todėl tokio dydžio draudimo reikalavimas objektyviai laikytinas pertekliniu.  Draudimo bendrovės atsisako teikti pasiūlymus. Kreipėmės į keletą draudimo bendrovių, tačiau negavome nė vieno pasiūlymo tokiam draudimui. Tai patvirtina, kad reikalavimas yra rinkoje neįgyvendinamas. Atsižvelgdami į tai, prašome peržiūrėti ir koreguoti rangos sutarties SD 8.5 punktą, numatant, kad visų rizikų draudimu rūpinasi pats užsakovas. | Perkantysis subjektas teikia atsakymus į tiekėjų klausimus:  Dėl naudos gavėjo:   1. Draudimo įstatyme numatyta, kad naudos gavėjas – draudimo sutartyje nurodytas asmuo arba draudėjo, o draudimo sutartyje nustatytais atvejais ir apdraustojo paskirtas asmuo, turintis teisę gauti draudimo išmoką. 2. Perkantysis subjektas pagrįstai ir teisėtai draudimo naudos gavėju nurodė Ambasadą, kadangi toks reikalavimas pagrįstas Pirkimo tikslui bei yra jam proporcingas ir užtikrina tinkamą rizikų valdymą. 3. Rangos darbai bus atliekami Ambasadoje, todėl nustatyti reikalavimai grindžiami ne tik Statybos įstatymu, CK normomis, bet ir Lietuvos Respublikos diplomatinės tarnybos įstatymu, tarptautinėmis sutartimis, todėl draudiminė apsauga bei naudos gavėjas atsitikus įvykiui, turi atitikti ne tik nacionalinius, bet ir tarptautinius teisės aktus. 4. Rangos darbus atliks ne Perkantysis subjektas, o būtent tiekėjas, todėl galima žala gali kilti išimtinai dėl tiekėjo, bet ne Perkančiojo subjekto veiksmų ir/ar neveikimo, todėl tinkamo draudimo užtikrinimu turi būti atsakingas būtent tiekėjas.   Dėl visų rizikų draudimo:   1. Perkantysis subjektas Pirkimo sąlygose nenurodė ir neapibrėžė, kad tiekėjai privalo pateikti standartinį draudimo produktą. Rangos darbai bus atliekami ne standartiniame objekte, todėl tiekėjai neturėtų orientuotis į standartinius draudiminius produktus. 2. Nurodyta draudimo suma 5000 000 Eur yra pagrįsta objekto specifika, rizikos lygiu ir potencialiais nuostoliais, todėl tokio dydžio draudimo reikalavimas nėra neįprastas vertinant rangos objektą. Pažymėtina, kad rangos darbai bus atliekami Ambasados teritorijoje, kuri yra laikoma ypatingos svarbos objekto zona, kurioje: a) taikomi griežtesni saugumo ir apsaugos reikalavimai; b) bet koks incidentas gali turėti ne tik materialinių, bet ir politinių, diplomatinių pasekmių; c) galimos papildomos rizikos, susijusios ne tik su saugumo priemonėmis, diplomatiniu statusu, bet ir aplinkos specifika; d) žala gali paveikti ne tik statybos objektą, bet ir greta esančius svarbius diplomatinius pastatus ar jų infrastruktūrą. Taigi rangos darbų metu, padidintos rizikos objekte, galimi ne tik tiesioginiai nuostoliai, susiję su statybos darbais, bet ir ne tiesioginiai nuostoliai, todėl rangos darbai Ambasados teritorijoje reikalauja padidinto atsargumo, o draudiminė suma turi padengti galimą žalą bei išlaidas, susijusias su incidentų tvarkymu tiek objekte, tiek už jos ribų. 3. Vadovaujantis Lietuvos Respublikos statybos įstatymu (toliau – Statybos įstatymas) bei Lietuvos Respublikos civilinio kodekso (toliau – CK) nuostatomis draudimo suma tik įprastai turi būti ne mažesnė nei atliekamų rangos darbų vertė, tačiau Perkantysis subjektas turi diskrecijos teisę nustatyti didesnę draudimo sumą, esant šioms sąlygoms: a) yra pagrįsta rizika, kad rangos metu padaryta žala gali viršyti rangos darbų vertę, kai darbai atliekami vertinguose objektuose ar šalia jų; b) draudimo suma apima ne tik rangos darbus, bet ir civilinę atsakomybę tretiesiems asmenims, galimą žalą aplinkiniam turtui, galimą žalą tretiesiems asmenims, papildomas išlaidas po draudžiamojo įvykio. Perkantysis subjektas nustatytą draudiminę sumą bei draudimo sąlygas laiko proporcingais ne tik Pirkimo objektui pagal jo specifiką, bet ir galimai kilti žalai. |
| 8. | Pateikite prašau statybos leidimo dokumentą. | Techninėje specifikacijoje nurodyta: „Statybą leidžiantį dokumentą pateiks Užsakovas Pirkimą laimėjusiam Rangovui ne vėliau kaip iki Darbų pradžios.“ |

Vadovaujantis Pirkimo Bendrųjų sąlygų 3.6. punktu, bet kuris paaiškinimas/patikslinimas yra laikomas neatskiriama pirkimo dokumentų dalimi, ir jo nuostatos turi viršenybę prieš ankstesniuose pirkimo dokumentuose išdėstytas nuostatas.

Pagarbiai,

Perkantysis subjektas

Suinteresuotiems tiekėjams 2025-06-11

*(siunčiama CVP IS priemonėmis)*

**DĖL ATSAKYMO Į GAUTĄ KLAUSIMĄ**

Atsakydami į suinteresuoto tiekėjo 2025 m. birželio 11 d., pateiktą klausimą **Šilumos tiekimo tinklų nuo Vileišio g. 5 iki ŠK 01215 (Vileišio g., Būgos g., Olandų žiedas), Vilnius darbo projekto parengimo ir rekonstrukcijos rangos darbų konkrečiame pirkime pagal dinaminę pirkimų sistemą (toliau – DPS) (CVP IS Pirkimo ID 2665505)**(toliau tekste – **Pirkimas**), AB Vilniaus šilumos tinklai (toliau – **Perkantysis subjektas**) teikia šį atsakymą:

|  |  |  |
| --- | --- | --- |
| **Eil. Nr.** | **Klausimas** | **Atsakymas** |
| 1. | Pakartotinai prašome pateikti statybos leidimo dokumentą. Šis dokumentas yra reikalingas kreipiantis dėl vizų rizikų draudimo, kadangi draudimo bendrovės prašo jo, norėdamos svarstyti pasiūlymo pateikimo galimybę. Tai reikalinga, tam kad Tiekėjas galėtų tikslingai įsivertinti su projektu susijusias išlaidas, rengdamas pasiūlymą. | Informuojame, kad šiais dienai statybos leidimo dokumento (SLD) neturime.  Kaip nurodyta techninėje specifikacijoje „Statybą leidžiantį dokumentą pateiks Užsakovas Pirkimą laimėjusiam Rangovui ne vėliau kaip iki Darbų pradžios.“  Atkreipiame dėmesį, kad vertinant draudiminę sumą bei sąlygas, draudikas remiasi pateikta informacija apie planuojamus darbus objekte (įskaitant patį objektą), jų vertę, naudojamas medžiagas, statybvietės apsaugą, nuostolių istoriją ir kitus duomenis, o SLD kaip papildomas dokumentas gali būti reikalingas tik sudarant draudimo sutartį. Be SLD draudikai gali pateikti preliminarų pasiūlymą ir įvertinti draudiminę sumą. |

Vadovaujantis Pirkimo Bendrųjų sąlygų 3.6. punktu, bet kuris paaiškinimas/patikslinimas yra laikomas neatskiriama pirkimo dokumentų dalimi, ir jo nuostatos turi viršenybę prieš ankstesniuose pirkimo dokumentuose išdėstytas nuostatas.

Pagarbiai,

Perkantysis subjektas